CELEX: C2006/294/43
Language: sl
Date: 2006-12-02 00:00:00
Title: Zadeva C-380/06: Tožba, vložena 15. septembra 2006 — Komisija Evropskih skupnosti proti Kraljevini Španiji

2.12.2006   
            
            
               SL
            
            
               Uradni list Evropske unije
            
            
               C 294/25
            
         Tožba, vložena 15. septembra 2006 — Komisija Evropskih skupnosti proti Kraljevini Španiji
   (Zadeva C-380/06)
   (2006/C 294/43)
   Jezik postopka: španščina
   Stranki
   
      Tožeča stranka: Komisija Evropskih skupnosti (zastopnika: B. Schima in S. Pardo Quintillán)
   
      Tožena stranka: Kraljevina Španija
   Predlogi tožeče stranke:
   
               —
            
            
               Naj se ugotovi, da Kraljevina Španija s tem, da je z zakonom 3/2004 z dne 29. decembra 2004 o boju proti zamudam pri plačilih v trgovinskih poslih dopustila rok 90 dni za plačilo določenih živil in proizvodov široke potrošnje ter da določeni predpisi začnejo veljati šele 1. julija 2006, ni izpolnila obveznosti iz člena 3(1), (2) in (4) Direktive Evropskega parlamenta in Sveta 2000/35/ES (1) z dne 29. junija 2000 o boju proti zamudam pri plačilih v trgovinskih poslih;
            
         
               —
            
            
               Kraljevini Španiji naj se naloži plačilo stroškov.
            
         Tožbeni razlogi in bistvene trditve
   Direktiva 2000/35/ES v nobenem primeru ne predvideva delne ali progresivne uporabe svojih določb. Zato je odlog do 1. julija 2006 v nasprotju s členom 3(1) in (2) te direktive. Odlog je tudi v nasprotju z odstavkom 4 tega člena, v skladu s katerim naj bi države članice zagotovile, da bi v interesu upnikov in konkurentov obstajala ustrezna in učinkovita sredstva za preprečevanje nadaljnje uporabe pogojev, ki so skrajno krivični.
   Odloga uporabe skrajnega roka šestdesetih dni tako ne bi bilo mogoče obravnavati kot dodatne zahteve v korist upnikov in naj v nobenem primeru ne bi bil dopusten, zlasti če se upošteva, da bi bilo treba nacionalne predpise za prenos Direktive 2000/35/ES sprejeti najkasneje do avgusta 2002.
   
      (1)  UL L 200, str. 35